ועדת הכספים, כנסת 17, פרוטוקול מספר , 2008-09-01 12:35

אבישי ברוורמן: אנחנו עוברים לנושא הבא על סדר היום: הרשאה להתחייב עבור פרויקט סלילת כביש 531.

אבישי ברוורמן: קרן, בבקשה.

קרן טרנר: אנחנו מבקשים תקצוב לפרויקט בשיתוף הסקטור הפרטי – כביש רוחב מס' 531.

קרן טרנר: מדובר בכביש רוחב פרברי מהיר, כלומר זאת דרך פרברית מהירה באיזור השרון.

קרן טרנר: זה מהווה כביש רוחב בגבול העליון של מטרופולין המרכז.

קרן טרנר: אורך הכביש כ-12 קילומטרים והוא כולל תשעה מחלפים.

קרן טרנר: הוא מחבר את כביש 6 לכביש האורך באיזור ועד איזור קיבוץ שפיים.

שלי יחימוביץ': מה זה אומר בשיתוף הסקטור הפרטי?

קרן טרנר: בעקבות החלטת ממשלה הוקמה ועדת מכרזים משותפת למשרדי התחבורה והאוצר בראשות החשב הכללי.

קרן טרנר: המכרז היה להקמה, תפעול ותחזוקה של הכביש.

קרן טרנר: יש גם אלמנטים של רכבת בפרויקט הזה.

קרן טרנר: ניגשו כמה מציעים, נבחר זכיין וכעת אנחנו מבקשים הרשאה להתחייב כדי שנוכל לחתום איתו על חוזה.

שלי יחימוביץ': הזכיין מבצע את כל העבודה?

קרן טרנר: הזכיין מממן ומקים את הכביש וכן מקים חלקים מהרכבת – את השכבה התחתונה של מסילת הרכבת, ומעביר אותם לרכבת.

קרן טרנר: הוא בונה את הכביש ומקבל מענק הקמה בהתאם לאבני דרך וגם תשלום שנתי קבוע במהלך הפרויקט.

קרן טרנר: הוא גם מתחזק את הפרויקט ל-25 שנה.

קרן טרנר: הפרויקט כולל גם את הארכת כביש 20 – נתיבי איילון צפון.

אורית נוקד: נדרשת תוספת של כ-120 מיליון שקל?

קרן טרנר: לא, ודאי שלא.

אורית נוקד: האישור שניתן בתכנית הכוללת לא כלל גם את 541?

קרן טרנר: לא.

קרן טרנר: הוא כלל תכנון מסוים של 541 אבל לא חלקים לביצוע.

קרן טרנר: אומדן כל הפרויקט הוא כ-4.5 מיליארד שקלים, מתוכם הקמה וקידום זמינות וההפקעות הם כ-2.4 מיליארד שקלים.

קרן טרנר: אחזקת הפרויקט, ניהולו ותפעול הפרויקט לאורך 25 שנות הפרויקט עלותם כ-2.1 מיליארד.

קרן טרנר: חלק מהכסף הזה כבר מתוקצב ברכבת ובחברת מע"צ כי תקצבנו קידום זמינות לפרויקט והפקעות בפרויקט ולכן אנחנו מבקשים עכשיו רק את החלק החסר, שהם 2.640 מיליארד שקלים.

חיים אורון: נאמר לי על ידי ראש מועצת כפר שמריהו שיש ויכוח על שני נושאים: 1.

חיים אורון: על גובה של גשר, כאשר הטענה היא שהמחלף מתוכנן מאד גבוה וזה גורם לרעש ולבעיות אקולוגיות.

חיים אורון: 2.

חיים אורון: הכניסה מהכביש הזה לכיוון דרום.

חיים אורון: מה שמתוכנן כרגע הוא השתלבות של הכביש צפונה לכיוון נתניה, אבל לא דרומה לכיוון הרצליה ותל-אביב, דבר שייצור עומס על הציר הקיים היום, שגם הוא פקוק.

חיים אורון: אם כבר עושים פרויקט כזה, למה לא לעשות אותו באופן שלם אלא בעצם להזיז את העומס מנקודה אחת לנקודה שנייה?

שלי יחימוביץ': איך הגשר קובע את מידת הרעש?

חיים אורון: ככל שהגשר גבוה יותר, הוא גורם למטרד רעש.

אבישי ברוורמן: הירוקים בעד מנהור.

חיים אורון: גם רמת זיהום האוויר יותר גבוהה כי האוויר יותר מתפזר.

חיים אורון: יש לי הרגשה שעל הדבר המהותי הזה אין מחלוקת אבל יש מחלוקת כמה עולה להוריד את הגשר או להעלות אותו.

חיים אורון: השאלה השנייה שלי היא לגבי סדרי העדיפויות של משרד האוצר.

חיים אורון: בספר שלפנינו כתוב שבמסגרת עידוד הפריפריה הכביש מתל שוקת לערד, שהוא קטסטרופה למי שנוסע שם הרבה כמוני, נדחה ל-2010.

חיים אורון: הכביש הזה תקוע.

חיים אורון: נואמים נאומים על הפריפריה, סוללים כביש נוסף מרעננה לכביש החוף והכביש ההוא אין בשבילו תקציב.

חיים אורון: אני יודע שאת לא בדיוק הכתובת לזה.

סמדר אלחנני: אני רוצה לנצל את ההזדמנות הזאת כדי לדבר על הרשאה להתחייב.

סמדר אלחנני: יש פה 2.5 מיליארד שקלים שמתחלקים לשלוש שנים.

סמדר אלחנני: זה אומר שסגרנו את התקציב לשלוש השנים הבאות, כל שנה מנה של 800 מיליון שקלים, קשיחה לחלוטין.

סמדר אלחנני: חותמים הסכם עם הזכיין ואי אפשר לעשות עליו לא קיצוץ רוחב, לא קיצוץ פרטני ולא קיצוץ בכלל.

סמדר אלחנני: כיום החוק שאישרה הכנסת אומר תוספת של 4 מיליארד שקלים לתקציב כל שנה.

סמדר אלחנני: לא יותר מזה.

סמדר אלחנני: ה-4 מיליארד שקלים האלה צריכים לענות על גידול אוכלוסיה והזדקנותה, שלעיתים היא הוצאה יותר יקרה מאשר הוצאה על גידול.

סמדר אלחנני: מתוך ה-4 מיליארד לקחתם עכשיו 800 מיליון.

סמדר אלחנני: אני רוצה לראות מאיפה יבוא הכסף הזה.

חיים אורון: מה-7 מיליארד של השנה הבאה לפיתוח כבישים יירדו ה-500 האלה.

חיים אורון: למה את שמה את זה מעל הרזרבה?

סמדר אלחנני: צריך להראות סעיף תקציבי לשלוש השנים הבאות שם זה מסודר ונופל במסגרת מגבלת ההוצאה התקציבית.

סמדר אלחנני: אם לא תעשו את המניעה הזאת, שמכניסה את זה לסעיפים ברמה של שמונה ספרות שיהיה לזה כסף, שלא יבואו בעוד שלוש שנים ויגידו שהטייס האוטומטי גדול ב-15 מיליארד ממה שמותר להוציא.

אבישי ברוורמן: ההערה של סמדר עניינית ונכונה.

אבישי ברוורמן: מכיוון שבישראל אין דיון שבו בודקים רף תקציבי, מחליטים החלטות ומי שיצטרך להחליט על התקציב בשנה הבאה יצטרך להתמודד עם זה.

אבישי ברוורמן: לצערי זה חלק מהכשלון של הדברים האלה וטוב שאת אומרת את זה כמו קאטו הזקן.

אבישי ברוורמן: כרגע, בתקציב 2009, לא נפתור את הבעיה הזאת.

ראובן ריבלין: את זה אפשר ללמוד בבאר-שבע, בחוג לכלכלה.

אבישי ברוורמן: לא, אני לא מסכים עם מה שאתה אומר.

אבישי ברוורמן: בארצות הברית ובדנמרק זה כן קורה ואולי אם תהיה בממשלה הבאה אולי זה יקרה.

ראובן ריבלין: תמיד אוכלים מן היד אל הפה.

קרן טרנר: אני מרגישה שבמשרדי האוצר והתחבורה בחנו את הפרויקט הזה באופן מאד מעמיק ונושא הקשחת התקציב והיקפי הפרויקט נדונו בהיבט של – איזה מודל למימון הפרויקט אנחנו בוחרים?

קרן טרנר: דווקא המודל הספציפי הזה שיש לו עוד יתרונות אבל הוא משתף את הסקטור הפרטי, יותר פותר את הבעיה שהעלית.

קרן טרנר: הקמת הפרויקט נאמדת בכ-2.4 מיליארד שקלים, אבל מענק ההקמה הוא כ-640 מיליון שקלים.

קרן טרנר: את מענק ההקמה אנחנו משלמים לפרויקט בשנים הקרובות ומאוחר יותר אנחנו משלמים רק 80-90 מיליון שקל בשנה עבור הכביש הזה.

קרן טרנר: בעצם הרווחנו פרויקט בעלות של 4.5 מיליארד שקלים ואנחנו פורסים את התשלומים.

קרן טרנר: יש תקנה נפרדת לפרויקט הזה, תקנה להקמה ותקנה נפרדת לתחזוקה, וזה ממקורות משרד התחבורה.

קרן טרנר: נעשתה חשיבה עד כמה אנחנו מקשיחים את התקציב לשנים הבאות, עד כמה נוכל לשנות סדרי עדיפויות ולתת עוד מענה לכבישים אחרים.

קרן טרנר: ניתן לזה מענה ונעשתה עבודה מאד מקצועית.

חיים אורון: מה הריבית?

קרן טרנר: עוד לא היתה סגירה פיננסית.

חיים אורון: מאד נחמד שזה נעשה עם הסקטור הפרטי.

חיים אורון: הסקטור הפרטי לוקח הלוואה, הבנק מרוויח אחוזים, המדינה משלמת לו והכל בתוך התחשיב.

חיים אורון: כבר עשר שנים אני שואל למה אתם לא לוקחים כסף שלי ושלו מכספי הפנסיה והסקטור הפרטי יבצע.

חיים אורון: היות ואתם מתחייבים לו לערבות, למה אי אפשר לעשות את התהליך הזה ולהשתמש בכספי הציבור החי בארץ וצובר לטווחים ארוכים.

חיים אורון: אז אולי יתברר שכל הוויכוח שאורית העלתה הוא 120 מיליון שקל, שהמשמעות שלו ל-25 שנה הוא עוד 10 מיליון שקל ואז אפשר להגיד: נשלם עוד 10 מיליון שקל, נפתח גם פנייה דרומה וגם נעשה מחלף.

קרן טרנר: מידי פעם מגיע משרד התחבורה לרעיונות לפרויקטים בשיתוף הסקטור הפרטי.

קרן טרנר: אגף התקציבים לא רץ ומבצע כל פרויקט בשיתוף הסקטור הפרטי כי יש יתרונות וחסרונות לכל פרויקט.

קרן טרנר: לדוגמה, עלויות המימון הן לעיתים חסרון, אבל יש יתרונות בצד זה כגון הקדמת תקופת ההקמה כמו במקרה כביש 6 ו-431.

קרן טרנר: זה מינוס אל מול פלוס ואנחנו שוקלים את הדברים האלה.

אבי דור: בסגירה הפיננסית האחרונה של הנתיב המהיר 75% מהמימון זה מגדל, זה כסף של האזרחים.

חיים אורון: דיברתי עם איש מגדל, שאתה מכיר, והוא לא אמר לי שהוא עושה את זה בחינם.

חיים אורון: אני מציע שהממשלה תקים קרן של מיליארדים מהכספים הללו ותקצה אותם לפה.

חיים אורון: כך היא תחסוך רבע אחוז בכל סעיף.

אבישי ברוורמן: אני מציע שנקיים בעתיד דיון על מימון פרויקטים גדולים.

אבישי ברוורמן: העלית את זה מספר פעמים והרי זה לא ייפתר בדיון הזה.

קרן טרנר: לעניין כביש 31, המסוכן מאין כמוהו.

קרן טרנר: משרדי האוצר והתחבורה מאד תומכים בביצוע הכביש אבל העניין הוא שהוא לא סטטוטורי.

קרן טרנר: אנחנו נשמח מאד שהוא יהיה לפני 2010.

קרן טרנר: לעניין גובה מחלף כפר שמריהו – הנושא נדון במוסדות התכנון והם נתנו על זה את הדעת.

אבי דור: לא רק במוסדות התכנון אלא גם בבית המשפט.

קרן טרנר: אם טענת המתנגדים נכונה והנמכת המחלף אין בה עלויות נוספות של עשרות מיליונים והיא אף חוסכת, לזכיין תהיה אפשרות לעשות מחלף נמוך יותר, אם אכן כך הדבר, אבל חשוב להבין שכל מוסדות התכנון הרגילים, שכל פרויקט עובר דרכם, נתנו על זה את הדעת והכריעו את הכרעתם.

קרן טרנר: אם דווקא נשקיע עכשיו בכפר שמריהו עשרות מיליונים יותר כדי להנמיך מחלף, זה ייראה מוזר אחרי שזה עבר את ההליכים הרגילים של אישור פרויקט.

קרן טרנר: לעניין הכניסה מהכביש דרומה – זה בעצם הדיון על כביש 541 אל מול החלופה של כביש 551 מערב.

קרן טרנר: הנושא נבחן, גם משרדי האוצר והתחבורה ביקשו שהנושא יוצג להם שוב והחלופה הזאת נבחנת.

אבי דור: אנחנו ניעזר גם בחוות דעת מקצועיות.

אורית נוקד: למה שזה לא יהיה ביחד?

קרן טרנר: הוא גם לא סטטוטורי.

קרן טרנר: הוא פרויקט נפרד ועכשיו אנחנו עושים את הבחינה איזה מהכבישים ייתן את הפתרון התנועתי הטוב יותר באיזור.

קרן טרנר: זאת הבעיה שגם אתם מציגים, אבל ממילא שני הכבישים האלה לא סטטוטוריים ולכן אי אפשר להוציא את זה למכרז.

אבישי ברוורמן: פנה אליי יושב ראש ועדת הפנים, חבר הכנסת פינס, ואמר שיש החלטה לגבי פיצויים.

אבישי ברוורמן: האם ידוע לך משהו בנושא הפיצויים?

קרן טרנר: נמצא כאן סמנכ"ל הכספים של החברה הלאומית לדרכים.

קרן טרנר: מדיווחים שוטפים שיש לנו על נושא ההפקעות אין עניין של 25% העדר תשלום וזאת לא בעיה בפרויקט הזה.

שי יפתח: תשלום על ההפקעות מחויב לשני הכיוונים.

טמיר כהן: יש לקחים שהופקו מפרויקט כביש 431?

קרן טרנר: כן.

קרן טרנר: עשינו עבודה גם לעניין לקחים מכביש 431.

קרן טרנר: אחד הלקחים הוא היקף התכנון של הפרויקט, האם ניתן תכנון מפורט או תכנון מוקדם לפרויקט.

קרן טרנר: ב-431 היה תכנון מפורט ופה אנחנו הולכים על תכנון קצת פחות מפורט כדי לתת לסקטור הפרטי יותר גמישות.

סטס מיסז'ניקוב: מתי זה ייושם?

גבריאל דוד: ב-24 באוקטובר ייפתח עוד חלק שמחבר בין פלמחים לראשון, עד כביש 42, וכל הכביש כולו ייפתח בינואר.

טמיר כהן: זה לפי לוח הזמנים או שהיה עיכוב?

גבריאל דוד: זה בדיוק לפי לוח הזמנים ויכול להיות שחלק אחד אפילו יוקדם.

גבריאל דוד: להזכירך, לוח הזמנים שהציג הזכיין במכרז מוקדם מלוח הזמנים של המדינה בחצי שנה וזה כביש מאד מאד חשוב.

ראובן ריבלין: אין לו שום בעיה אלא רק בעיה סטטוטורית.

ראובן ריבלין: אם אתה מאשר לו את התכנון הוא עושה לך את זה.

אבישי ברוורמן: אם אין עוד הערות אני מביא את פנייה 398 להצבעה.

אבישי ברוורמן: נא להצביע.

אבישי ברוורמן: הצבעה בעד הבקשה לאישור הרשאה להתחייב עבור פרויקט סלילת כביש 531 – פה אחד נגד – אין נמנעים – אין הבקשה לאישור הרשאה להתחייב עבור פרויקט סלילת כביש 531 נתקבלה.

אבישי ברוורמן: הבקשה נתקבלה פה אחד ופרויקט סלילת כביש 531 יוצא לדרך.

אבישי ברוורמן: תודה רבה.

אבישי ברוורמן: 2.

אבישי ברוורמן: שינויים בתקציב לשנת 2008

אבישי ברוורמן: אנחנו עוברים לנושא הבא: שינויים בתקציב.

אבישי ברוורמן: טמיר, בבקשה.

טמיר כהן: העברה תקציבית 258/259 – ביטחון פנים.

נדב כספי: יש כאן שתי העברות, הראשונה היא של 5.300 לפרויקט עיר ללא אלימות במסגרת תכנית הצפון.

נדב כספי: זאת תכנית שמתמשכת מאז 2006.

נדב כספי: ההעברה השנייה היא למשרד הגמלאים, גם כן במסגרת תכנית הצפון.

נדב כספי: תכנית הצפון אושרה על ידי הממשלה ב-2006.

נדב כספי: זאת תכנית של 4 מיליארד שקלים.

נדב כספי: במקור היא היתה תכנית תלת שנתית ובה יש תקציבים תוספתיים ומעבירים למשרדים, שעושים את הפעולות עצמן לפי שימושים שהממשלה קבעה בהחלטת ממשלה 561.

אבישי ברוורמן: אנחנו עוברים להצבעה.

אבישי ברוורמן: הצבעה בעד העברות תקציביות 258/259 – רוב נגד – 1 נמנעים – אין העברות תקציביות 258/259 אושרו.

אבישי ברוורמן: העברות תקציביות 258/259 אושרו.

טמיר כהן: אנחנו עוברים להעברות תקציביות 362/363.

חנוך ברש: בפניות אלה מדובר על העברת 2 מיליון שקל למנהלת הכינרת החדשה מתוך 18 מיליון של משרד הפנים על פי החלטת ממשלה.

חנוך ברש: יש שינויים פנימיים קלים בפנים.

אבישי ברוורמן: אנחנו עוברים להצבעה.

אבישי ברוורמן: הצבעה בעד העברות תקציביות 362/363 – פה אחד נגד – אין נמנעים – אין העברות תקציביות 362/363 אושרו.

אבישי ברוורמן: העברות תקציביות 362/363 אושרו.

טמיר כהן: העברה תקציבית 377 – רכבי ביטחון.

ליאת ניקרטין: הפנייה נועדה לתקצב את ההשתתפות של משרד האוצר.

ליאת ניקרטין: יש תכנית משותפת למשרד הביטחון, החטיבה להתיישבות ופיקוד העורף לרענון רכבי ביטחון ביישובים והשר מגדיל עכשיו את נתח ההשתתפות שלו.

ליאת ניקרטין: יש רשימת יישובים, שהם יישובים מאוימים או באיזורים מאוימים.

אבישי ברוורמן: אנחנו עוברים להצבעה.

אבישי ברוורמן: הצבעה בעד העברה תקציבית 377 – פה אחד נגד – אין נמנעים – אין העברה תקציבית 377 אושרה.

אבישי ברוורמן: העברה תקציבית 377 אושרה.

טמיר כהן: העברה תקציבית 379 – משרד הפנים.

חנוך ברש: מדובר על שינוי פנימי בתוך משרד הפנים וכפי שאתם רואים, אלה סכומים קטנים והתאמות פנימיות בתוך תקציב המשרד ללא שימוש במקורות חיצוניים.

אבישי ברוורמן: אנחנו עוברים להצבעה.

אבישי ברוורמן: הצבעה בעד העברה תקציבית 379 – פה אחד נגד – אין נמנעים – אין העברה תקציבית 379 אושרה.

אבישי ברוורמן: העברה תקציבית 370 אושרה.

טמיר כהן: העברות תקציביות 382/386 – המשרד לשירותי דת.

אריאל קטן: הפנייה בעיקרה היא שינויים פנימיים בתוך המשרד.

אריאל קטן: זה כולל קצת תוספות למשרד, כאשר רוב התוספות הן כספים שהיו משנה שעברה ולא נוצלו, למשל בנושא ייעוץ הלכתי בנושא פוריות.

אבישי ברוורמן: אנחנו עוברים להצבעה.

אבישי ברוורמן: הצבעה בעד העברות תקציביות 382/386 – פה אחד נגד – אין נמנעים – אין העברות תקציביות 382/386 אושרו.

אבישי ברוורמן: העברות תקציביות 382/386 אושרו.

טמיר כהן: פניות תקציביות 383/385 – משרד האוצר.

ענת משה: מדובר בבניית גדר ביטחון שעומדת להיבנות סביב כל משרדי הממשלה במתחם – משרד האוצר, משרד הקליטה, משרד הרווחה.

ענת משה: כפי שאתם רואים, יש הפגנות, גם הפגנות די סוערות, סביב משרדי הממשלה וזה נועד לכך שלא ייפרסו כל פעם מחדש מחסומים.

ענת משה: זאת הנחיה של שירות הביטחון.

אבישי ברוורמן: אנחנו עוברים להצבעה.

אבישי ברוורמן: הצבעה בעד העברות תקציביות 383/385 – רוב נגד – אין נמנעים – 1 העברות תקציביות 383/385 אושרו.

אבישי ברוורמן: העברות תקציביות 383/385 אושרו.

טמיר כהן: העברה תקציבית 392 – מערכת הבריאות.

יעל מבורך: זאת פנייה של מערכת הבריאות שבאה להעביר 77 מיליון שקלים מסל התרופות למחלות קשות.

אבישי ברוורמן: יש התנגדות?

אבישי ברוורמן: אם כך אנחנו עוברים להצבעה.

אבישי ברוורמן: הצבעה בעד העברה תקציבית 392 – פה אחד נגד – אין נמנעים – אין העברה תקציבית 392 אושרה.

אבישי ברוורמן: העברה תקציבית 392 אושרה.

טמיר כהן: העברה תקציבית 393 – משרד העלייה.

אליאסף אסולין: הבקשה היא להעברת תקציב לסיוע לחיילים בודדים וגם תוספת לעידוד התעסוקה והתאמת תקצוב לפעולות בנושא עולי אתיופיה.

זאב אלקין: המקור של 34 מיליון לדמי קיום בקורסים, מהיכן הוא נלקח?

אליאסף אסולין: אלה תקציבים קשיחים בתוך המשרד.

אליאסף אסולין: העלייה ירדה ולכן לא צריך.

אבישי ברוורמן: תודה.

אבישי ברוורמן: אנחנו עוברים להצבעה.

אבישי ברוורמן: הצבעה בעד העברה תקציבית 393 – פה אחד נגד – אין נמנעים – אין העברה תקציבית 393 אושרה.

אבישי ברוורמן: העברה תקציבית 393 אושרה.

טמיר כהן: העברה תקציבית 396 – משרד התחבורה.

אבישי ברוורמן: נציג משרד התחבורה לא נמצא.

אבישי ברוורמן: אנחנו ממשיכים.

טמיר כהן: העברות תקציביות 409/411 – משרד המדע, התרבות והספורט.

יעל מבורך: זאת פנייה שנועדה להעביר תקציב למשרד המדע, התרבות והספורט.

יעל מבורך: יש פה העברה של 7.9 מיליון שקלים ממשרד נגב גליל בעיקר לתחום התרבות, העברה ממשרד הגמלאים לפרויקט בעלות 640 אלף שקלים.

יעל מבורך: פרויקט לוויין ונוס, בהתאם לקצב ההתקדמות, זה התקצוב השנתי שלו, וביצוע שינויים פנימיים בין תכניות בתוך מנהל תרבות.

אבישי ברוורמן: אנחנו עוברים להצבעה.

אבישי ברוורמן: הצבעה בעד העברות תקציביות 409/411 – פה אחד נגד – אין נמנעים – אין העברות תקציביות 409/411 אושרו.

אבישי ברוורמן: העברות תקציביות 409/411 אושרו.

טמיר כהן: העברות תקציביות 405/406 .

יעל מבורך: הפנייה הבאה נועדה להעביר תקציב למשרד הבינוי והשיכון מנגב גליל בהיקף של 6 מיליון שקלים לבניית מוסדות ציבור המשכיים.

יעל מבורך: הרשאה להתחייב של 50 מיליון שקלים ליישובי הקבע בהתנתקות, רובו המוחלט ליישוב הקבע ניצנים והיתרה תקצוב של החלוציות משנה שעברה.

ראובן ריבלין: חומת שמואל זה הר חומה?

יעל מבורך: כן.

אבישי ברוורמן: אנחנו עוברים להצבעה.

אבישי ברוורמן: הצבעה בעד העברות תקציביות 405/406 – פה אחד נגד – אין נמנעים – אין העברות תקציביות 405/406 אושרו.

אבישי ברוורמן: העברות תקציביות 405/406 אושרו.

טמיר כהן: העברה תקציבית 395 – מנהל מקרקעי ישראל.

אבישי ברוורמן: אין נציג של המנהל ולכן אנחנו עוברים להעברה הבאה.

טמיר כהן: העברה תקציבית 408 – משרד המדע.

יעל מבורך: הפנייה הזאת נועדה להעביר את התקצוב של ההסכם הקואליציוני עם ישראל ביתנו ו-20 מיליון שקלים, שהם החלק האחרון של ההסכם למוסדות התרבות.

אבישי ברוורמן: אנחנו עוברים להצבעה.

אבישי ברוורמן: הצבעה בעד העברה תקציבית 408 – פה אחד נגד – אין נמנעים – אין העברה תקציבית 408 אושרה.

אבישי ברוורמן: העברה תקציבית 408 אושרה.

טמיר כהן: העברות תקציביות 412/413 – המשרד לקליטת עלייה.

אליאסף אסולין: מדובר בתקצוב של תכנית פל"א – פעילות לימודית אחרת ותמיכה ברשויות מקומיות.

אמנון כהן: מדובר בהמשך תכנית פל"א?

אליאסף אסולין: עכשיו ספטמבר ומדובר בתכנית לימודים חדשה.

אבישי ברוורמן: אנחנו עוברים להצבעה.

אבישי ברוורמן: הצבעה בעד העברות תקציביות 412/413 – פה אחד נגד – אין נמנעים – אין העברות תקציביות 412/413 אושרו.

אבישי ברוורמן: העברות תקציביות 412/413 אושרו.

אבישי ברוורמן: תודה רבה לכולם, הישיבה נעולה.